CLXVIII.  Ecclesiam Feltriensem tuendam suscipit, ejusque possessiones et privilegia confirmat, petente Drudone episcopo.   (Veronae, Oct. 29.) [VERCI,  Storia della Marca Trivigiana e Veronese,  t. I, p. 33.]
Author: Lucius III

LUCIUS episcopus, servus servorum Dei, venerabili frat. DRUDONI, Feltrensi episcopo, ejusque successoribus canonice subtituendis, in . . . .

In eminentiis apostolicae sedis specula, disponente Domino, constituti, fratres nostros, tam propinquos quam longe positos, fraterna debemus charitate diligere, et Ecclesiis sibi a Deo commissis paterna sollicitudine providere. Eapropter, venerabilis in Christo frater episcope, tuis justis postulationibus clementer annuimus, et Feltrensem Ecclesiam, cui, auctore Deo, praeesse dignosceris ad exemplar felicis record. Anastasii praedecessoris nostri sub B. Petri et nostra protectione suscipimus et praesentis scripti privilegio communimus, statuentes ut quascunque possessiones, quaecunque bona eadem Ecclesia in praesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino poteris adipisci, firma tibi tuisque successoribus et illibata permaneant. In quibus haec duximus propriis exprimenda vocabulis: Possessiones quas habetis in Pergino, in Levigo, in Calcedraniga, in Lavaron, et Ravesia; Suvia, in Alsugo, in Tongeno, et per totam vallem Suganam, tam in castris quam in villis pertinentibus ecclesiae, in Grino, in prato Imolano, Crivulis, quos habetis in canale Brente, possessiones quas habetis in Lamone, in Primerio cum omni jure quod ibi habetis, possessiones quas habetis in plebe Arsedi, et in plebe Fungasi, et in plebe Sini, et in cunctis villis existentibus in planitie civitatis Felt, possessiones quas habetis ultra flumen Cantani, cum castro Tocho in plebe de Ceto, in plebe de Formicano, et quidquid habetis in valle Belluni cum jure, quod habetis in canale Plavis tam in montibus, quam in planitiis; possessiones, et jura, quae habetis in Masserio cum castro ejusdem loci, et possessionibus Malzagi, et aliis omnibus quae habetis in comitatu Tar., et quidquid juris habetis in civit. Felt., et Soro, et aliis locis, cum terris, aedificiis, vineis, pratis, pascuis, campis, silvis, placitis, aquis, aquarumve decursibus, molendinis, piscationibus, montibus, vallibus, herbaticis cultis et incultis, cum teloneo S. Victoris, et omnium SS., cum teloneo Cuvoli de Brenta, et Sori civitatis; quidquid etiam bonae memoriae rex Conradus ecclesiae tuae juste concessit, et authentici scripti sui pagina roboravit ratum et inconvulsum perpetuis temporibus permanere sancimus. Prohibemus insuper ut proprios praesentis ecclesiae famulos contra voluntatem episcopi ejusdem loci retinere, vel manutenere nemo praesumat. Libertates praeterea, et immunitates a charissimo in Christo filio nostro Frederico, Roman. imperatore, ecclesiae tuae rationabiliter concessas, sicuti in ejus scripto authentico plenius continetur, ratas habemus, et eas futuris temporibus illibatas manere sancimus. Decernimus ergo ut nulli omnino hominum fas sit praefatam ecclesiam temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed omnia integre conserventur, eorum, pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate, et Aquil. patriarchae debita reverentia. Si qua igitur in futurum ecclesiastica saecularisve persona, etc.Ego Pandulfus, presb. card. titulo Basilicae XII Ego Lucius, catholicae Ecclesiae episcop. Ego Joannes, presbyter cardinalis tit. S. Marci. Ego Laborans, presb. card. S. Mariae Transtiberim. Ego Ubertus, presb. card. titulo Jerusalem in Damaso. Apost. Ego Theodinus, Portuensis et S. Rufinae sedis episcopus. Ego Henricus, Albanensis episcop. Ego Theobaldus, Ostiensis et Velletrensis episcop. Ego Arditio, diaconus card. S. Theodori. Ego Gratianus SS. Cosmae et Damiani diac. card. Ego Sofredus, S. Mariae in Via Lata diaconus cardinalis. Ego Albinus, S Mariae Novae diac. card. Dat. Veronae, per manum Ugonis, S. R. E. not., IV Kal. Nov., ind. III, Incarn. Dom. anno 1184, pontif. vero dom. Lucii papae III anno IV.